Cea de-a doua ediție a Simpozionului național studețesc „Valorile spirituale – temelie a valorilor umane”, organizată la FTOUB a UB

În perioada 29-30 mai 2023, Facultatea de Teologie Ortodoxă „Justinian Patriarhul” a Universității din București organizează cea de-a doua ediție a Simpozionului național studențesc Valorile spirituale – temelie a valorilor umane, cu tema „Omul și provocările societății contemporane”.
Evenimentul va avea loc loc, începând cu ora 10:00, în Amfiteatrul „I.G. Coman” al FTOUB (Strada Sfânta Ecaterina, nr. 2-4, sector 4).

Evenimentul va fi deschis de o masă rotundă la care vor participa Protos. Hrisostom Ciuciu de la Mănăstirea „Putna” din Suceava, conf. univ. dr. Adrian Nicolae Lemeni, directorul Școlii Doctorale „Dumitru Stăniloae” a FTOUB, și prof. univ. dr. ing. Ștefan Trăușan-Matu, cadru didactic la Universitatea Politehnica din București.

În cadrul ediției din acest an a simpozionului, participă 28 de studenți, masteranzi și doctoranzi în Teologie, dar și din alte domenii (Medicină, Sociologie, Filosofie).
Evenimentul, organizat de către un comitet de cadre didactice și studenți ai FTOUB, are drept scop facilitarea cercetării științifice teologice și interdisciplinare în rândul studenților, masteranzilor și doctoranzilor interesați.

Mai multe informații despre program și participanți pot fi consultate pe site-ul evenimentului.
 
